# Månedsbrev september

Hei 😊

Velkommen til nytt barnehageår! Håper alle har hatt en fin sommer. Vi vil ønske spesielt Johannes, Philip, Victor, Olivia, Fie, Houd og Olav velkommen til Maurtua. Håper dere vil trives hos oss.

**Evaluering av august:**

I august har vi tilbrakt mye tid ute i det fine været, hvor vi har observert mye god lek og samspill mellom barna på avdelingen, men også på tvers av avdelingene. Barna har uttrykt stor fryd over å få bruke syklene i barnehagen igjen. Rett ved barnehagen ligger en klatrepark som vi har brukt mye i sommer. Turene i klatreparken har bl.a. gitt barna motoriske utfordringer, mestringsfølelse og gode felles opplevelser.

**Mål og innhold september:**

**Tema:** Vennskap

**Eventyr:** «Skinnvotten»

**Regle:** «Syv dyr i votten»

**Sanger:** «Alle trenger en liten venn», sanger om dyrene

**Nøkkelord:** frosk, mus, hare, rev, villsvin, bjørn og ulv. Vi vil ha fokus på fagområdene «Språk, tekst og kommunikasjon» og «Antall, rom og form» fra rammeplanen.

**Mål:** Bli kjent med eventyret. Inspirere barna til undring og samtale omkring dyrene i eventyret, dyrenes egenskaper, vennskap og inkludering. Utfordre barna til å inkludere flere i samtale og lek. Inspirere til felles leketema.

**Sosialt mål:** Fokus på å si gode ting til hverandre.

**Bursdag:** Victor blir 3 år! Gratulerer så mye med dagen 😊

**Annen informasjon:**

* Ta kontakt hvis dere lurer på noe

Vi ønsker alle en god måned 😊 Hilsen, Kim, Stefan, Haregeweini og Ida Mari